armvectores/hy_wikipedia_2023 huggingface dataset:
Հարաբերական մեծություններ

Հարաբերական մեծություններ, վիճակագրության մեջ, միմյանց հետ համեմատվող երկու ցուցանիշների հարաբերության քանակական բնութագրեր։ Ստացվում են մի ցուցանիշը հարաբերելով մյուս՝ համեմատության բազա ընդունած ցուցանիշին, արտահայտվում գործակիցներով, տոկոսներով, պրոմիլներով են, որոշ դեպքերում նաև անվանական թվերով (օրինակ, բնակչության մեկ շընչին ընկնող որևէ արտադրանքի քանակը)։ Հարաբերական մեծություններ լինում են՝ դինամիկայի (բնութագրում են նույնանուն երևույթի մակարդակի փոփոխությունը ժամանակի ընթացքում), պլանի կատարման (տվյալ ժամանակահատվածում պլանային առաջադրանքի կատարման աստիճանը), կառուցվածքի (համակցության առանձին մասերի, խմբերի տեսակարար կշիռներն ամբողջի մեջ), ինտենսիվության (տփալ երևույթի տարածվածության կամ զարգացման աստիճանը որոշակի միջավայրում), կոորդինացիայի (համակցության առանձին մասերի և այդ մասերից որևէ մեկիհարաբերակցությունը) և համեմատության (տարբեր օբյեկտների կամ տերիտորիաների պատկանող նույնանուն մեծությունների համեմատական աստիճանը)։ Հարաբերական մեծություններ օգտագործվում են ժողտնտեսության և նրա ճյուղերի զարգացման ուսումնասիրման, ձեռնարկությունների տնտեսության գործունեության վերլուծության համար։
Սպանել ստալկերին (մանհվա)

Սպանել ստալկերին (կորեերեն՝ 킬링 스토킹), կորեացի հեղինակ Կուգիի (쿠기) մանհվան։ Այս պատմությունը հոգեկան խնդիրներով տղայի՝ Յուն Բումի (윤범) մասին է, որը սիրահարվում է իր նախկին բանակային գործընկերոջը՝ Օ Սանույին (오상우) և բացահայտում է, որ Օ Սանուն հոգեկան շեղումներով սերիական մարդասպան է։


== Սյուժե ==
Պատանի Յուն Բումը անհույս սիրահարված է մի տղայի՝ Օ Սանույին, որը բանակում ծառայության ժամանակ նրան փրկել է ծաղրի առարկա դառնալուց։ Բումը գաղտնի հետևում է նրան փողոցներում, և մի օր նույնիսկ մտնում է Սանուի տուն, բայց պարզվում է, որ Սանուն հոգեկան շեղումներով սերիական մարդասպան է և իր նկուղում պահում է մարդկանց՝ հիմնականում երիտասարդ աղջիկների։ Նա կոտրում է իր զոհերի ոտքերը, որպեսզի նրանք չկարողանան փախնել։ Բումը նկուղում տեսնում է մի աղջկա, որի ոտքերը նույնպես կոտրված էին, որոշ ժամանակ անց Սանուն սպանում է նրան։ Սկզբում մարդասպանը Բումին նույնպես պահում է նկուղում, կոտրում է նրա ոտքերը և պատրաստվում է սպանել, բայց քանի որ Բումը լինում է տղա, նրան թողնում է տանը ազատ և վստահում է։ Սանուն անընդհատ շեշտում է, որ նա գեյ չէ, բայց Բումը արտաքինով նման է լինում աղջկա և Սանուի մորը, այդ պատճառով նա գրավում է Սանուին։ Նա ստիպում է, որ Բումը կրի կիսաշրջազգեստ։ 
Դեպքերը զարգանում են այնպես, որ Սանուի տանը հրդեհ է բռնկվում, Բումը կարողանում է փրկվել, բայց Սանուին այնտեղից ուշ են կարողանում դուրս բերել և ծանր կարգավիճակով տեղափոխում են հիվանդանոց։ Նա մահանում է այնտեղ և մահից առաջ կրկնում է Բումի անունը։


== Կերպարեր ==
Յուն Բում (կորեերեն՝ 윤범), նա մանհվայի գլխավոր կերպարն է։ Այն պատճառով, որ Բումի ծնողները վաղ են մահացել, տղան ապրում է իր տատիկի և հորեղբոր հետ։ Հորեղբայրը սիրահարված է լինում Բումի մորը, բայց Բումի մայրը ընտրում է նրա եղբորը, այդ պատճառով նրանց մահից հետո նա Բումի հետ վատ է վարվում, նրան բռնաբարում է և թողնում է, որ տղան սովամահ լինի։ Նրան ծաղրում են բանակում և տղան ենթարկվում է սեռական բռնության, մի անգամ Սանուն նրան փրկում է և Բումը սիրահարվում է նրան։ Բուլիինգի է ենթարկվում նաև դպրոցում։ Բումը հոմոսեքսուալ է։Օ Սանու (կորեերեն՝ 오상우), մանհվայի երկրորդ գլխավոր բացասական կերպարը։ Սանուն ունի հոգեկան շեղումներ իր մոր պատճառով։ Ծնողների մահից հետո ապրում է միայնակ և արտաքին տեսքով կասկածներ չի առաջացնում։ Իր նկուղում պահում է մարդկանց և նրանց դանդաղ սպանում է։ Սանուն իրականում հետերոսեքսուալ է, բայց նրան գրավում է Բումը։ Նրա կյանքի միակ լավ շրջանը եղել է մանուկ հասակում, երբ նրա ծնողները միասին էին և ողջ։ Սանուի մայրը նույնպես ունեցել է հոգեկան շեղումներ և մեծ ազդեցություն է ունեցել որդու վրա։Յան Սինբե (կորեերեն՝ 양승배), ոստիկանության աշխատակից, կասկածում է Սանուին մի շարք սպանությունների գործում։ Մի քանի անգամ անգամ ներխուժում է նրա տուն, բայց կարողանում է փախչել և Սանուն նրան չի սպանում։ Մանհվայի վերջում նա փրկում է Բումին հրդեհից։


== Ծանոթագրություններ ==


== Արտաքին հղումներ ==
Մանհվայի էջը հրատարակչության կայքում
Հեղինակի թվիթթերյան էջը
Աղզիաչըխ Վերին

Աղզիաչըխ Վերին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Մարդու ճակատագիրը (պատմվածք)

Անվան այլ կիրառումների համար տե՛ս՝ Մարդու ճակատագիրը (այլ կիրառումներ)«Մարդու ճակատագիրը», խորհրդային ռուս գրող Միխայիլ Շոլոխովի պատմվածքը` գրված 1956 թվականին։ Առաջին անգամ հրապարակվել է «Պրավդա» թերթում, 1956 թվականի դեկտեմբերի 31-ի և 1957 թվականի հունվարի 1-ի համարներում։


== Սյուժե ==
Հայրենական մեծ պատերազմի սկզբում վարորդ Անդրեյ Սոկոլովը ստիպված էր թողնել ընտանիքն և գնալ ռազմաճակատ։ Պատերազմի առաջին իսկ ամիսներին նա վիրավորվում է և գերի ընկնում նացիստների մոտ։ Գերության մեջ նա տանում է համակենտրոնացման ճամբարի բոլոր դժվարությունները, իր քաջության շնորհիվ խուսափում է կրակոցներից և փախչում ճակատային գծից դեպի յուրայինների կողմը։ Կարճ արձակուրդի ժամանակ նա տեղեկանում է, որ իր սիրելի կինը` Իրինան և երկու դուստրերը ռմբակոծության ժամանակ զոհվել են։ Նա անմիջապես վերադառնում է ռազմաճակատ` այլևս անկարող մնալու իր հայրենի քաղաքում։ Հարազատներից միայն երիտասարդ սպա որդին էր կենդանի մնացել։ Հաղթանակի օրն Անդրեյը լուր է ստանում, որ որդին սպանվել է պատերազմի վերջին օրը։ Պատերազմից հետո միայնակ Անդրեյ Սոկոլովն աշխատում է օտար վայրերում։ Այնտեղ նա հանդիպում է մի փոքրիկ տղայի` Վանյային, որը որբ էր մնացել։ Նրա մայրը մահացել էր, իսկ հայրը անհետացել էր։ Սոկոլովը տղային ասում է, որ ինքն է նրա հայրը, դրանով տղային (և իրեն) նոր կյանքի հույս տալիս։


== Ստեղծման պատմություն ==
Պատմվածքի սյուժեն հիմնված է իրական իրադարձությունների վրա։ 1946 թվականի գարնանը որսի ժամանակ Շոլոխովը հանդիպել է մի մարդու, որը նրան պատմել է իր տխուր պատմությունը։ Շոլոխովին գրավել է այս պատմությունը, և նա որոշել է. «Ես սրա մասին պատմվածք կգրեմ, անպայման կգրեմ»։ Տասը տարի անց Հեմինգուեյի, Ռեմարկի և այլ օտար գրողների պատմությունները կարդալուց հետո Շոլոխովը յոթ օրվա ընթացքում գրել է «Մարդու ճակատագիրը» պատմվածքը։


== Էկրանավորում ==
1959 թվականին պատմվածքի հիման վրա խորհրդային ռեժիսոր Սերգեյ Բոնդարչուկը նկարահանել է ««Մարդու ճակատագիրը» ֆիլմը, որը 1959 թվականին Մոսկվայի կինոփառատոնում արժանացել է գլխավոր մրցանակի և ռեժիսորի համար ճանապարհ հարթել դեպի մեծ կինո։


== Գրականություն ==
Лейдерман Н. Л. «Монументальный рассказ» М. Шолохова // Русская литературная классика XX века. — Екатеринбург, 1996. — С. 217—245. — ISBN 5-7186-0083-X.
Павловский А. Русский характер (о герое рассказа М. Шолохова «Судьба человека») // Проблема характера в современной советской литературе. — М.—Л., 1962.
Ларин Б. Рассказ М. Шолохова «Судьба человека» (Опыт анализа формы) // Нева. — 1959. — № 9.


== Ծանոթագրություններ ==


== Արտաքին հղումներ ==

Էլեկտրոնային տարբերակ
Ժողովրդական արտիստ (Ալբանիա)

Ժողովրդական նկարիչ (ալբ․՝ Artist i Popullit; Artiste e Popullit), Ալբանիայի Ժողովրդական Սոցիալիստական Հանրապետության արվեստի ականավոր կատարողների պատվավոր կոչում, որոնց արժանիքները բացառիկ էին արվեստի (թատրոն, երաժշտություն, կինո և արվեստ) զարգացման ոլորտում։ Այն ստեղծվել է օրենքով 1960 թվականին և փոփոխվել է 1980 թվականին։ 1996 թվականին՝ օրենքի փոփոխությունից հետո, Ալբանիայում կոչումը այլևս չի տրվում։ Դրա համարժեքը դարձել է «Աշխատանքի գլխավոր վարպետ» կոչումը, որը փոխարինվել է նաև «Մեծ Վարպետ» անվանմամբ` 1996 թվականին Օրենքի 2001 թվականի փոփոխությունից հետո։


== Պատմություն ==
Հիմնադրվելով 1960 թվականի հոկտեմբերի 26-ին՝ «Ժոողովրդական նկարիչ» պատվավոր կոչումը շնորհվել է երգիչներին, կոմպոզիտորներին, նվագախմբի ռեժիսորներին, երաժիշտներին, բեմի ղեկավարներին, բալետի պարողներին և թատրոնի, կինոյի և օպերայի դերասաններին, որոնց ստեղծագործությունները մեծ գեղարվեստական արժեք էին վայելում Ալբանիայի Ժողովրդական Սոցիալիստական Հանրապետությունում։ Առաջին անգամ հաստատվելուց հետո կոչումը ստացողը միայն վկայական է ստացել ժողովրդական ժողովի նախագահության կողմից։ 1960-ականների կեսերից ստեղծվել է կրծքանշան՝ որպես խորհրդանիշ։ Կրծքանշանը բաղկացած էր 27 մմ (1,1 դյույմ) տրամագծով կլոր ոսկեզօծ մեդալից՝ բարակ ճառագայթներով սպիտակ էմալացված հիմքով, որի վրա կար կարմիր էմալե ժապավեն` ARTIST I POPULLIT մակագրությամբ, կենտրոնում` սև էմալով կատարված ալբանական երկգլխանի արծիվ, վառ կարմիր շրջանի վրա շողում էր բոսորագույն կարմիր աստղը։ 
Դրա ստացողների թվում են երկրի ամենաճանաչված կոմպոզիտորները, պարողները, երգիչները, կինոյի և թատրոնի ռեժիսորներն ու դերասանները։ Սովորաբար ժողովրդական արտիստի կոչումը շնորհվում էր 40 տարեկանից հետո։ Բացառություն էին բալետի արտիստները։


== Ստացողներ ==


== Ծանոթագրություններ ==
Զաոզյորնոե (գյուղ, Տուլչինի շրջան)

Անվան այլ կիրառումների համար տե՛ս՝ ԶաոզյորնոեԶաոզյորնոե (ուկրաիներեն՝ Заозерне), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1964 թվականին։
2001 թվականի տվյալներով Զաոզյորնոե գյուղում բնակվում էր 930 մարդ։ Բնակավայրը զբաղեցնում է 0,273 կմ² տարածք։ Բնակչության խտությունը կազմում էր 3406,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նյարդաբորբ

Նյարդաբորբ կամ նևրիտ (հին հունարեն՝ νεῦρον - «նյարդ»), ծայրամասային նյարդային համակարգի բորբոքային հիվանդություն։


== Հիվանդության պատճառներ ==
Պատճառներն են վնասվածքները, թունավորումները, վարակիչ հիվանդությունները, նյութափոխանակության խանգարումները, նյարդի արյունամատակարարման անբավարարությունը և այլն։
Նյարդաբորբը ընթանում է ցավերով, ընդհանուր թուլությամբ, ախտահարված նյարդով, նյարդավորվող մկանի ծավալի փոքրացմամբ (ապաճում), զգացողության և շարժողության խանգարմամբ։ Կարող են ախտահարվել գանգուղեղային (տեսողական, լսողական, ակնաշարժ, դիմային և այլն) և ողնուղեղային (արմնկային, միջնական, ճաճանչային, ազդրային, նստանյարդի) նյարդերը։ Դիմային նյարդի բորբոքումը սովորաբար կապված է մրսածության, միջին ականջի բորբոքման հետ։ Այդպիսի դեպքերում, որպես կանոն, առաջանում է դեմքի կեսի մկանների լուծանք, դեմքի համապատասխան կողմում ճակատի մաշկը ծալքերի չի հավաքվում, աչքը չի փակվում, բերանի անկյունն իջած է, հիվանդը չի կարողանում ատամները ցույց տալ, հոնքերը կիտել, այտերն ուռեցնել։ Հեղուկ սնունդը հոսում է բերանի անկյունից (ախտահարված կողմում)։ Հաճախ առաջանում են հարականջային շրջանի ցավեր։ Լսողական նյարդի բորբոքումը նկատվում է նյութափոխանակության խանգարումների, նյարդի արյունամատակարարման անբավարարության ժամանակ։


== Ախտանիշներ ==
Բնորոշ ախտանշաններն են՝ ականջներում աղմուկի զգացումը, գլխապտույտը և լսողության հարաճուն թուլացումը։
Արմնկային, ճաճանչային և միջնական նյարդերի բորբոքումներն առաջանում են ուսահոդի և արմնկահոդի վնասվածքների, նախաբազկի կոտրվածքների ու վնասվածքների, օրգանիզմի թունավորումների (հատկապես՝ ալկոհոլային) ժամանակ։ Նման դեպքերում առավել բնորոշ են մատների, դաստակի շարժողության խանգարումները, բազկի, նախաբազկի, դաստակի շրջանում զգացողության իջեցումը և ցավերը, ձեռքի մկանների ապաճումը։ Իրանի նյարդերի բորբոքումները լինում են հազվադեպ։
Ազդրային նյարդի և նստանյարդի բորբոքումները հաճախ առաջանում են ողնաշարի հիվանդությունների, ինչպես նաև մրսածության ժամանակ, ուղեկցվում են ոտքի ցավերով, մաշկի զգացողության նվազմամբ, ազդրի և սրունքի մկանների ապաճումով և մկանային ուժի թուլացմամբ։


== Բուժում ==
Բուժումն իրականացվում է բժշկի նշանակմամբ և հսկողությամբ։ Օգտագործվում են ցավերը հանգստացնող և ախտահարված նյարդի ֆունկցիան վերականգնող միջոցներ։
Բուժումը հարկավոր է սկսել որքան հնարավոր է վաղ։ Լայնորեն կիրառվում են բուժում, մարմնամարզությունը, ֆիզիոթերապևտիկ բուժարարողությունները։ Կանխարգելումը պայմանավորված է վնասվածքների, մրսածության բացառումով, վարակիչ հիվանդությունների բուժմամբ։


== Ծանոթագրություններ ==
Պիեդիմոնտե Մատեզե

Պիեդիմոնտե Մատեզե (իտալերեն՝ Piedimonte Matese), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 11 458 մարդ։ Բնակչության խտությունը կազմում է 279 մարդ/կմ²։ Զբաղեցնում է 41 կմ² մակերես տարածք։ Փոստային ինդեքս՝ 81016, հեռախոսային կոդ՝ 0823։
Ռազան Զայիթոունե

Ռազան Զայիթոունե (Զայիթունա) արաբ․՝ رزان زيتونة‎‎, ապրիլի 29, 1977(1977-04-29), Սիրիա), սիրիացի մարդու իրավունքների փաստաբան և քաղաքացիական հասարակության ակտիվիստ։ Ակտիվորեն մասնակցում է Սիրիայի Քաղաքացիական ցույցերին, հասել է նրան, որ կառավարությունը մեղադրել է նրան, համարելով օտարերկրյա գործակալ, որի արդյունքում նրա ամուսինը ձերբակալվել է։


== Կենսագրություն ==
1999 թվականին ավարտել է իրավաբանական դպրոցը, ապա 2001 թվականին սկսել է աշխատել որպես փաստաբան։ 2001 թվականից եղել է քաղբանտարկյալների պաշտպանելու փաստաբանների միության անդամ։ Նույն թվականին, Ռազան Սիրիայում Մարդու իրավունքների Ասոցիացիայի հիմնադիրներից մեկն էր (ՍՄԻԱ)։ 2005 թվականին Ռազան Զայիթոունեն հիմնել է Սիրիայի մարդու իրավունքների տեղեկատվական ալիքը (SHRIL), որի շնորհիվ նա շարունակում էր հաղորդել Սիրիայում մարդու իրավունքների խախտման մասին։ 2005 տարի, Ռազան հանդիսանում է նաև քաղբանտարկյալների ընտանիքների աջակցման կոմիտեի ակտիվ անդամ։
2011 թվականի հոկտեմբերի 27-ին նա և ևս չորս արաբ խոսքի ազատության համար արժանացել էր Սախարովի անվան մրցանակին։ Նա ավելի վաղ արժանացել է  Աննա Պոլիտկովսկայայի անվան մրցանակի՝ կանանց աջակցելու համար։ 2013 թվականին Ռազան Զայիթոունեն արժանացել է Կանանց Միջազգային արիության մրցանակին։
2013 թվականի դեկտեմբերին, սիրիական ընդդիմադիր կայքերը հաղորդում են, որ Զայիթոունեին իր ամուսնու՝ Վայել Համադեի, և իր երկու գործընկերների հետ առևանգել են՝ թաքցնելով Դամասկոսի հյուսիսում գտնվող  ընդդիմադիր Դուման քաղաքում։ Նրանց գտնվելու վայրը մինչև օրս անհայտ է։


== Մրցանակներ ==
Խոսքի ազատության համար՝ Սախարովի անվան մրցանակ
Կանանց աջակցելու համար՝ Աննա Պոլիտկովսկայայի անվան մրցանակ
2012 թվականին Բեռլինում Խոսքի ազատության համար արժանացել է Իբն Ռուշդ մրցանակին։


== Ծանոթագրություններ ==


== Արտաքին հղումներ ==
Profile at Huffington Post
Ախալսոփելի (Թեթրի Ծղարոյի շրջան)

Ախալսոփելի (վրաց.՝ ახალსოფელი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1620 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 118 մարդ։


== Ծանոթագրություններ ==
Մայքլ Հոգան

Մայքլ Հոգան (անգլ.՝ Michael Hogan, (մարտի 13, 1949(1949-03-13), Kirkland Lake, Timiskaming District, Օնտարիո, Կանադա), դերասան, հայտնի է դարձել շնորհիվ Battlestar Galactica հեռուստասերիալում կատարած (անգլ.՝ Saul Tigh) դերի համար։


== Կարիերա ==
Հոգանը սկսել է իր դերասանական կարիերան 1972 թվականից՝ մի քանի հեռուստաշոուներում։ Սակայն նրա իսկական աստղային դերը եղել է Battlestar Galactica հեռուստասերիալի գնդապետ Սոլ Տայայի դերը։ The Peanut Butter Solution-ն ևս մեկ հայտնի ֆիլմ է իր մասնակցությամբ։ 11-ամյա Մայքլի մոտ, հիվանդության պատճառով, մազաթափություն է սկսվում և վերջինս հատուկ թուրմ է խմում իր մազերը վերադարձնելու համար։ Մայքլի կինը՝ Սյուզանը (անգլ.՝ Susan Hogan) նույնպես դերասանուհի է և հայտնի է շնորհիվ The Brood, Narrow Margin և Disturbing Behavior ֆիլմերի։ Նրանք հաճախ The L Word հեռուստասերիալում հանդես են գալիս որպես ամուսնական զույգ։ Նրանց որդին՝ Գաբրիել Հոգանը(անգլ.՝ Gabriel Hogan) նույնպես նկարահանվում է վաղ տարիքից։ 1991 թվականին Մայքլը, Լավագույն երկրորդական դեր անվանակարգում, ստացել է Genie Awards կինոմրցանակը՝ Solitaire ֆիլմում կատարած դերի շնորհիվ։


== Անձնական կյանք ==
Ամուսնացած է Սյուզան Հոգանի հետ։ Ունի 3 երեխա՝ Ջեննի Ռեբեկա Հոգան (դերասանուհի), Գաբրիել Հոգան (դերասան) և Չառլի Հոգան։ Այսօր Մայքլը կնոջ հետ ապրում է Bowen կղզում։


== Ծանոթագրություններ ==
Մաարրաթ Միսրին

Մաարրաթ Միսրին (արաբ․՝ معرة مصرين‎‎), քաղաք Սիրիայի Արաբական Հանրապետության հյուսիս-արևմուտքում, Իդլիբի մարզի Իդլիբի գավառում։ Հանդիսանում է համանուն շրջանի վարչական կենտրոնն։


== Պատմություն ==
Քաղաքը գրավել են արաբները Բյուզանդական կայսրությունից 637 թվականին։ 968 թվականին Նիկեփորոս Փոկաս կայսրը հետ է գրավել Մաարրաթ Միսրինը, բայց հաջորդ տարի Ֆաթիմյանների հետ կնքված խաղաղ պայմանագրի պայմաններով, քաղաքը կրկին անցել է արաբներին։ Հետագայում այն բազմիցս ձեռքից ձեռք է անցել․ տարբեր ժամանակներում նա պատկանել է բյուզանդացիներին, սելջուկներին, խաչակիրներին, օսմանցիներին, ֆրանսիացիներին։


== Աշխարհագրական դիրք ==
Քաղաքը գտնվում է մարզի հյուսիս-արևելքում, ծովի մակարդակից 338 մետր բարձրության վրա։ Մաարրաթ Միսրինը տեղակայված է մոտավորապես 7 կիլոմետր դեպի հյուսիս-հյուսիս-արևելք Իդլիբ քաղաքից, որը գավառի վարչական կենտրոնն է, և 275 կիլոմետր դեպի հյուսիս-հյուսիս-արևելք երկրի մայրաքաղաքից՝ Դամասկոսից։
Ամենամոտ բնակավայրերն են հյուսիում՝ Քաֆր Յահմուլ, հյուսիս-արևելքում՝ Զարդանա և Մաարրաթ Լխան, արևելքում՝ Թաֆթանազ, հարավ-արևելքում՝ Թաաումա, Բիննիշ և Ալ-Ֆուաա, հարավում՝ Իդլիբ, հարավ-արևմուտքում՝ Հաֆսարջահ։


== Ժողովրդագրություն ==
Ըստ 2004 թվականի պաշտոնական մարդահամարի տվյալներով քաղաքի բնակչությունն կազմում է 17 519 մարդ։ Իսկ համանուն շրջանի բնակչությունն 57 859 մարդ է։ 2013 թվականի տվյալներով քաղաքի բնակչությունը կազմում է 37 490 մարդ։ Ըստ Ասսոշեյտեդ Պրեսի 2012 թվականի տվյալներով քաղաքի բնակչությունն 40 000 մարդ է որոնցից 85% Սուննի իսլամադավաներ են և մնացած 15% Շիա իսլամադավաներ։


== Ծանոթագրություններ ==
Բերյոզովայա (Անզասի վտակ)

Անվան այլ կիրառումների համար տե՛ս՝ Բերյոզովայա (այլ կիրառումներ)Բերյոզովայա  (ռուս.՝ Берёзовая ), գետ Ռուսաստանում, հոսում է Կեմերովսկի շրջանում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Բյաջո Սարաչինիսկո

Սան Բյաջո Սարաչինիսկո (իտալերեն՝ San Biagio Saracinisco), կոմունա Իտալիայում, գտնվում է Լացիո շրջանում, պրովինցիա Ֆրոզինոնեում։ Բնակչությունը կազմում է 382 մարդ (2008 թվականի տվյալներով), խտությունը կազմում է 12 մարդ/կմ²։ Տարածքը կազմում է 31 կմ²։ Փոստային ինդեքս՝ 3040։ Հեռախոսային կոդ՝ 0776։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0776 67018
Էլ-փոստ։ անհայտ
Պաշտոնական կայք։


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հայիթիի ֆուտբոլի ազգային հավաքական

Հայիթիի ֆուտբոլի ազգային հավաքականը ներկայացնում է Հայիթին ֆուտբոլի միջազգային մրցաշարերում և առանձին հանդիպումներում։


== Ծանոթագրություններ ==


== Արտաքին հղումներ ==
Հայիթիի ֆուտբոլի ֆեդերացիայի պաշտոնական կայք Archived 2013-09-28 at the Wayback Machine.
Կլիպին

Կլիպին (ուկրաիներեն՝ Клипин), ավան Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Կլիպին ավանում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պոլյանա (այլ կիրառումներ)

Պոլյանա, կարող է վերաբերել՝

Պոլյանա - ավան, Ուկրաինայի Նիկոլաևի մարզի Սնիգիրյովկայի շրջանում
Պոլյանա - գյուղ, Ուկրաինայի Անդրկարպատյան մարզի Խուստի շրջանում
Պոլյանա - գյուղ, Ուկրաինայի Անդրկարպատյան մարզի Սվալյավայի շրջանում
Պոլյանա - գյուղ, Ուկրաինայի Խմելնիցկիի մարզի Շեպետովի շրջանում
Պոլյանա - գյուղ, Ուկրաինայի Կիրովոգրադի մարզի Բոբրինեցի շրջանում
Պոլյանա - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Պոլյանա - գյուղ, Ուկրաինայի Չեռնովցիի մարզի Գլիբոկայայի շրջանում
Պոլյանա - գյուղ, Ուկրաինայի Չեռնովցիի մարզի Խոտինի շրջանում
Պոլյանա - գյուղ, Ուկրաինայի Վիննիցայի մարզի Շառգորոդի շրջանում
Պոլյանա - գյուղ, Ուկրաինայի Վոլինի մարզի Տուրիի շրջանում
Պոլիշչի (գյուղ, Օկուլովսկի շրջան)

Պոլիշչի (ռուս.՝ Полищи), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 411 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոսոկիրյանի

Պրոսոկիրյանի (ուկրաիներեն՝ Просикуряни), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Պրոսոկիրյանի գյուղում բնակվում էր 351 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սավինյո (Էն)

Սավինյո (ֆր.՝ Savigneux), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էն կանտոնի կազմի մեջ։ Կոմունայի շրջանը Բուրկ ան Բրեսն է։
Կոմունայի կոդը INSEE՝ 01398։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևելք՝ Լիոն քաղաք, 27 կմ է և 37 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1204 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 788 մարդկանցից 632-ը տնտեսապես ակտիվ են եղել, 156-ը՝ պասիվ (ակտիվության ցուցանիշը` 80,2% է, 1999 թվականին՝ 73,8%)։ 632 ակտիվ բնակիչներից աշխատել են 600-ը (314 տղամարդ, 286 կին), գործազուրկ է եղել 32 մարդ (17 տղամարդ և 15 կին)։ 156 պասիվներից 61 հոգի եղել են աշակերտ կամ ուսանող, 65-ը՝ թոշակառու, 30 պասիվ են եղել այլ պատճառներով։


== Տեսարժան վայրեր ==
Ժյուի ամրոց (X դար), 1984 թվականին հայտարարվել է պատմական հուշարձան
Սուրբ Լավրենտիի եկեղեցի (XII դար)


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Սավինյո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-02 
«Սավինյո» (ֆրանսերեն)։ cassini.ehess.fr։ Վերցված է 2014-06-02
Զուբովշչինա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԶուբովշչինաԶուբովշչինա (ռուս.՝ Зубовщина), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկական հեռուստատեսային թատրոն

Հայկական հեռուստատեսային թատրոնը սկզբնավորվել է 1957 թվականին։ 1973 թվականից կիրառվել է տեսագրման տեխնիկան, 1975 թվականից՝ գունավոր տեսագրությունը (առաջինը՝ Իսիդոր Շտոկի «Սատանայի ջրաղացը», 1975)։ Հեռուստաթատրոնի զարգացումը պայմանավորված է ոչ միայն սեփական օրինաչափություններով, այլև ազգային թատերարվեստի ավանդույթներով։


== Լավագույն ներկայացումներն ու դերասանները ==
Հիմնադրման օրից հայկական հեռուստաթատրոնը ձևավորել է կայուն խաղացանկ՝ ազգային գրականության արձակի և դրամատուրգիայի նմուշներից («Երկիր Նաիրի»՝ ըստ Եղիշե Չարենցի, «Թաղականին կնիկը»՝ ըստ Երվանդ Օտյանի, «Մամփրե արքան»՝ ըստ Մուշեղ Գալշոյանի, Հովհաննես Մելքոնյանի «1946 թվականը», Հրանտ Մաթևոսյանի «Չեզոք գոտի» և այլն), անդրադարձել է նաև օտարազգի հեղինակների երկերին (Իոն Դրուցեի «Կասամարե», «Մուսա լեռան 40 օրը»՝ ըստ Ֆրանց Վերֆելի և այլն)։
Հեռուստաթատրոնի զարգացմանը նպաստել են ռեժիսորներ Օլգա Մելիք-Վրթանեսյանը, Գրիգոր Չալիկյանը, Թամարա Բիտյուցկայա-Էլիբեկյանը, Անտոն Աղայանցը, Մարատ Մարինոսյանը, Զավեն Տատինցյանը, Կարլեն Վարժապետյան, Էլմիրա Հեքեքյանը, դերասաններ Խորեն Աբրահամյանը, Մետաքսյա Սիմոնյանը, Վարդուհի Վարդերեսյանը, Վլադիմիր Մսրյանը, Շահում Ղազարյանը, Էդգար և Արմեն Էլբակյանները, Զարեհ Տեր-Կարապետյանը, Մարգո Մուրադյանը, Գուժ Մանուկյանը, Կարեն Ջանիբեկյանը, Վիգեն Ստեփանյանը և ուրիշներ։
Լիզոցիմ

Լիզոցիմ, մուրամիդազա, հիդրոլազների խմբի ֆերմենտ, քայքայում է բակտերային բջջի պատը և առաջացնում լիզիս։ Համարվում է օրգանիզմի բնական դիմադրողականության գործոններից մեկը։
Լիզոցիմը բացահայտել է Ալեքսանդր Ֆլեմինգը (1922 թվականին) քթի խոռոչի լորձում։ Այնուհետև Լիզոցիմը հայտնաբերվել է մարդու օրգանիզմի շատ հյուսվածքներում ու հեղուկներում (արյան պլազմա, կաթ, թուք, կրճիկ, փայծաղ, արցունք, լեյկոցիտներ), բույսերում (կաղամբ, շաղգամ, կծվիչ), որոշ բակտերիաներում ու ֆագերում, աննշան քանակությամբ նաև ձվի սպիտակուցում։ Լիզոցիմի պատրաստուկներն օգտագործվում են աչքերի, լնդերի, քթըմպանի բուժման համար և մանկաբարձության մեջ։


== Ծանոթագրություններ ==
Սարդարապատի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Սարդարապատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սան Դոմինգուս դու Ազեյտան

Սան Դոմինգուս դու Ազեյտան (պորտ.՝ São Domingos do Azeitão), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 7709 մարդ՝ 2006 թվականի տվյալներով։ Գրավում է 1 058,637 կմ² տարածք։ Բնակչության խտությունը՝ 7,3 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 31.806.821,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.506,49 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,609 (տվյալները ՄԱԿ-ի զարգացման ծրագրի)


== Ծանոթագրություններ ==
Կոպակաբանա

Կոպակաբանա (Copacabana) Ռիո դե Ժանեյրոյում գտնվող լողափ և  նույնանուն քաղաքային շրջան։
Գտնվում է քաղաքի հարավում գտնվող Գուանդաբարա ծոցի մուտքի մոտ։ Երկարությունը 4 կմ է։
Գետափ - Ավենիդա Ատլանտիկա։


== Տեղանուն ==
Անվանվել է այստեղ գտնվող ձկնորսական գյուղի անվանումով, որն իր հերթին անունը ստացել էԲոլիվյան Կոպակաբանա քաղաքից, որի անվանման ծագումը հայտնի չէ։ Մի վարկածի համաձայն անունը ծագել է copac և cabana բառերից, որը նշանակում է «վառ կետ», «կապույտ լողափ»։ Մեկ այլ վարկածը վերաբերվում է koppa և kahuana անուններին, Ահարայի հնդկացիների լեզվից, որը նշանակում է «լճի տեսարան»։


== Պատմություն ==
Կոպակաբանայի պատմությունը սկսվել է 1750-ական թվականներին, երբ Սողփենապան տարածքում հայնտվեց նոր մատուռ, ի պատիվ Բոլիվիայի Կոպակաբանայի քաղաքի սուրբ մարգարեի, որի անունով էլ կոչվել է ձկնորսական գյուղը։ 1892 թվականին տրամվայի մեկնարկից հետո այս վայրը միավորվել է Ռիո դե Ժանեյրորոյի հետ։
1904 թվականին սկսվեց Ավենդիա Ատլանտիկ ջրվեժի վրա շինարարությունը։ Կոպակաբանայի իրական ծաղկման հասել է 1950 - 1960-ական թվականներին։  

Վերջին տասնամյակների ընթացքում ծաղկել են արտասահմանցի զբոսաշրջիկների միջոցով վաստակելը. թմրանյութերի առք ու վաճառք, մարմնավաճառություն, գողություններ և այս ամենը հանգեցրել է Էլիտար թաղամասի զգալի անկման։
Կոպակաբանան Ռիո դե Ժանեյրոյի ամենամեծ համերգասրահն է։ Կոպակաբանայում հանդես են եկել` Էլթոն Ջոն, Լենի Կրավից, Միք Ջագեր։ 1994 թվականի դեկտեմբերին հենց լողափում կազմակերպվել էր Ռոդ Ստյուարտի մեծ շոուն։ Նրա համերգը լսելու համար հավաքվել էր ավելի քան չորս միլիոն մարդ։ Այս միջոցառումը նույնիսկ մտել է Գինեսի ռեկորդների գիրքը։ Փետրվարի 18-ին տեղի ունեցավ Ռոլինգ Սթոունզի համերգը, որին ներկա էին շուրջ երկու միլիոն հանդիսատես։ Համերգը հեռարձակվել էր ուղիղ եթերով, և շուտով DVD թողարկվեց.  — «Rolling Stones — Copacabana Beach, Rio de Janeiro, Brazil» (The Biggest Bang Box Set, մաս 2)։


== Ծանոթագրություններ ==


== Արտաքին հղումներ ==
Կոպակաբանա լողափին նվիրված կայք
Հակոբ Այնթափլյան

Հակոբ Գևորգի Այնթափլյան (Յակոբ Գէորգի Այնթապլեան) (դեկտեմբերի 18, 1939(1939-12-18), Հալեպ), հայ բժիշկ, սրտաբան։ Բժշկական գիտությունների դոկտոր (1967), պրոֆեսոր (1978): Եղել է Հայաստանում 1988 թվականի դեկտեմբերի 7-ի երկրաշարժից հետո ԱՄՆ-ում ստեղծված «Հայաստանի օժանդակության Ամերիկայի համագաղութային մարմնի» փոխատենապետ և բժշկական օգնության հանձնախմբի նախագահ։


== Կենսագրություն ==
Հակոբ Այնթափլյանը ծնվել է 1939 թվականի դեկտեմբերի 18-ին, Սիրիայի Հալեպ քաղաքում։ 1960 թվականին ավարտել է Հռոմի համալսարանի բժշկագիտության ֆակուլտետը։ 1978-1980 թվականներին եղել է Թեննեսիի նահանգային (ԱՄՆ) համալսարանի սրտաբանության և սիրտանոթագրության ամբիոնի վարիչ։ 1980 թվականին՝ տեղափոխվել է Լոս Անջելես, ստեղծել սեփական կլինիկա։ 1988 և 1989 թվականներին աղետյալներին օգնելու նպատակով եղել է Հայաստանում։
Աշխատանքները վերաբերում են սրտաբանության, սիրտանոթային հիվանդությունների հարցերին։
Հայաստանում 1988 թվականի դեկտեմբերի 7-ի երկրաշարժից հետո ԱՄՆ-ում ստեղծված «Հայաստանի օժանդակության Ամերիկայի համագաղութային մարմնի» փոխատենապետն էր և բժշկական օգնության հանձնախմբի նախագահը։


== Անդամակցություն ==
Նյու Յորքի ԳԱ պատվավոր անդամ (1978)


== Երկեր ==
Դեպի ակունք։ Բանաստեղծություններ, 1991, տիտղթ. (Յ. Այնթապլեան)։
Վերադարձ։ Բանաստեղծություններ, Այնթափլյան Հակոբ Գևորգի, Լոս Անճելըս, Նաւասարդ, 1993։


== Ծանոթագրություններ ==
Սարփ

Սարփ (վրաց.՝ სარფი), գյուղ Աջարիայում, Սև ծովի ափին, Բաթումից 30 կմ հարավ, Թուրքիայի սահմանին։ Բնակչությունը լազեր են՝ 826 մարդ` ըստ 2014 թվականի մարդահամարի։ Գյուղում կա միջնակարգ դպրոց։ Գյուղում գտնվում է Վրաստանի և Թուրքիայի միջև սահմանային անցակետը, որը բացվել է 1989 թվականին։
Աջարիայի Գերագույն խորհրդի 1991 թվականի հոկտեմբեր 16-ի որոշմամբ մաքսատունը անցել է Ինքնավար Հանրապետության իրավասության տակ։ Մինչև աջարական ճգնաժամը Աջարիան փոխանցում է հանրապետության բյուջե էր փոխանցում մաքսատան եկամուտների միայն 30 %-ը։


== Պատկերասրահ ==
mode=packed-overlay
		
		
		


== Ծանոթագրություններ ==
Սուրբ Գևորգ եկեղեցի (Արագվա)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի, Հայ Առաքելական Սուրբ Եկեղեցի, գտնվում է Վրաստանի Ախալքալաքի մունիցիպալիտետում, Ախալքալաք–Բակարիանի խճուղու վրա, Արագվա գյուղում,  կառուցվեծ է 19-րդ դարում։
Արագվաի Սուրբ Գևորգ եկեղեցի հիմնադրվել է 1830-ական թվականների, ըստ Վրաստանի հայոց թեմի և Իմերեթի թեմի 1840-1841-ական թվականների տեղեկագրերի եկեղեցին եղել է փայտաշեն կառույց, որը ունեցել է 354 ծխական։
Գրիգոր քահանա Տեր-Ավետիսյանի միջոցներով և ճարտարապետ Գրիգոր Կիրակոսյանի նախագծով եկեղեցին հիմնովին վերակառուցվել է։
Եկեղեցու տանիքը կանգնած էր 12 սյուների վրա, իսկ յուրաքանչյուր սյունին պատկերված էր 12 առաքյալներից մեկը։ 
1890-ական թվականներին եկեղեցին փակվում է, որի մասին կան վկայություններ այդ ժամանակվա մամուլի հրապարակումներում։
1903-ից 1905 թվականը եկեղեցին հիմնանորոգվում է, որից հետո 1909 թվականին վերաօծվում է։
Եկեղեցին կառուցված է մոխրագույն բազալտից և սև ու կարմիր տուֆից, խաչաձև-գմբեթավոր կառույց է, որի չափսերն են (24.21 x 13.44) մետր։ Եկեղեցին ունի 3 մուտք՝ հյուսիսից, արևմուտքից և հարավից։ Ունի նաև զանգակատուն, որը գտնվում է եկեղեցու արևմտյան մասում։ Եկեղեցու խորանի  աջ և ձախ կողմերում կան ավանդատներ։, իսկ մկրտության ավազանը,  գտնվում է հյուսիսաին պատին։
Տարածքում կա նաև գերեզմանոց, որտեղ պահպանվել են 19-րդ դարի տապանաքարեր։
Եկեղեցու հոգևոր կազմն է՝ Գրիգոր քահ. Տեր-Ավետիսյանը, Կարապետ քահ. Դավթյանը և Գրիգոր քահ. Տեր-Կարապետյանը։
Խորհրդային անաստվածության տարիներ եկեղեցին փակվել է և վերածվել է պահեստի, իսկ քահանան աքսորվել է։
2000 թվականին եկեղեցին վերանորոգվում է։ Վերանորոգմանը մասնակցում են բարերար Մերուժան Թութունջյանի և Արագվա գյուղ ներկա ու նախկին գյուղացիների ջանքերով։
2006 թվականի հոկտեմբերի 28-ին, Ն.Ս.Օ.Տ.Տ. Ամենայն Հայոց Կաթողիկոս Գարեգին Բ-ի օրհնությամբ, Վիրահայոց թեմի առաջնորդ Տ. Վազգեն եպիսկոպոս Միրզախանյանի ձեռամբ և մասնակցությամբ՝ Սամցխե-Ջավախքի և Ծալկայի ընդհանուր առաջնորդական փոխանորդ Տ. Բաբգէն աբեղա Սալբիյանի և տեղի քահանայաց դասի, եկեղեցին վերաօծվում է։
2017 թվականի հունիսի 10-ին օծվում է եկեղեցու նորակառույց խորանը։
Եկեղեցուն կից կա նաև «Խրիմյան Հայրիկ» նախակրթարան, որը այսօր գործում է։


== Ծանոթագրություններ ==
Կաստելնուովո դի Պորտո

Կաստելնուովո դի Պորտո (իտալերեն՝ Castelnuovo di Porto) քաղաք Իտալիայում,  Լացիո մարզի Հռոմ գավառում։
Բնակչության թվաքանակը՝ 7181 մարդ, խտությունը՝ 239մարդ/քառ. կմ։ Զբաղեցնում է 30 քառ. կմ տարածք։ Փոստային ինդեքս - 060, հեռախոսային կոդ - 06։


== Ծանոթագրություններ ==
Սայիդ Կութուբ

Սայիդ Կութուբ, նաև՝ Կութբ, Ղութուբ, Ղութբ (արաբերեն՝ سيد قطب) (հոկտեմբերի 9, 1906(1906-10-09), Մուշա, Ասյուտ, Եգիպտոս - օգոստոսի 29, 1966(1966-08-29), Կահիրե, Եգիպտոս) օգոստոսի 29, 1966), եգիպտացի մուսուլման աստվածաբան, փիլիսոփա և գրող, իսլամիզմի ջատագով և տեսաբան, «Մուսուլման Եղբայրներ» իսլամիստական քաղաքական ուղղության ականավոր գործիչ։ Կութուբը մեծ ազդեցություն ունեցած է Ալ-Քայիդայի և Իսլամական ջիհադի վրա։


== Կենսագրություն ==
Ծնվել է Վերին Եգիպտոսի Ասյութ մուհաֆազայի Մուշա ավանում, մանր կալվածատիրոջ ընտանիքում։ Հայրը ակտիվ էր տեղական քաղաքական և իսլամական կյանքում, ինչը մեծ ազդեցություն գործեց Սայիդ Կութուբի հետագա կյանքում։ Բարձրագույն կրթություն ստացավ Կահիրեում, ապա անցավ աշխատանքի որպես ուսուցիչ։
Սայիդ Կութուբը բազմաթիվ աշխատությունների հեղինակ է, գրել է 24 գիրք, հիմնականում՝ աստվածաբանական և կրոնա-քաղաքական թեմաներով։ Ստեղծագործությունների թվում է նաև մի շարք վեպեր և բանաստեղծություններ։ Նրա գլուխ-գործոցն է համարվում 30 հատորից բաղկացած «Ֆի զիլալ ալ-Կուրան» («Ղուրանի հովանու ներքո») աշխատությունը, որտեղ նա ներկայացրել է Ղուրանի ծավալուն մեկնաբանություններ։
Այցելել է Միացյալ Նահանգներ և հայրենիք վերադառնալուց հետո ակտիվորեն հանդես է եկել Արևմուտքի բարոյա-հասարակական դրվածքի դեմ։ Ժամանակի ընթացքում Կութուբի իսլամիստական հայացքներն ստացան ավելի ծայրահեղ բնույթ և նա ընդրկվեց քաղաքական պայքարի մեջ, ուղղված Եգիպտոսի նախագահ Գամալ Աբդել Նասերի քաղաքականության դեմ։ Մի քանի անգամ ձերբակալվել է, բանտարկվել և ապա ազատ արձակվել։ 1965 թ. օգոստոսին կրկին ձերբակալվել է և, ի շարս այլոց, ամբաստանվել է հակապետական գործունեության մեջ՝ կառավարության հեղաշրջում կազմակերպող խմբակում մասնակցելու մեղադրանքով։ Դատավարության արդյունքում դատապարտվել է մահապատժի՝ կախաղան հանելու միջոցով, ինչն ի կատար է ածվել 1966 թ. օգոստոսի 29-ին։
Սայիդ Կութուբի կրոնա-քաղաքական փիլիսոփայությունը և իսլամի հասարակական դրույթների արմատական մեկնաբանությունը մեծ ազդեցություն են գործել ժամանակակից իսլամական ծայրահեղ գաղափարախոսության և հոսանքների վրա։


== Ծանոթագրություններ ==
(2246) Բոուել

(2246) Բոուել (անգլ.՝ Bowell), աստերոիդ աստերոիդների գոտու արտաքին մասում։ Հայտնաբերվել է 1979 թվականի դեկտեմբերի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,955501 ա. մ., առավելագույնը մոտենում է 3,5877 ա. մ. հեռավորության վրա և հեռանում 4,3233 ա. մ.։ Արեգակի շուրջ մեկ ամբողջական պտույտ է կատարում 2873,43 երկրային օրվա ընթացքում, իր ուղեծրով շարժվելով միջինում 0,125286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,49° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2246) Բոուել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայկ Ավետով

Հայկ Հովհաննեսի Ավետով (դեկտեմբերի 3 (15), 1878, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - հոկտեմբերի 18, 1965(1965-10-18), Լենինական, Հայկական ԽՍՀ, ԽՍՀՄ), հայ ճարտարապետ։


== Կենսագրություն ==
1908 թվականին ավարտել է Մոսկվայի գեղանկարչության, քանդակագործության և ճարտարապետության ուսումնարանի ճարտարապետության բաժինը։ 1910-1928 թվականներին աշխատել է Բաքվում։ 1929 թվականին հալածանքներից խուսափելու համար տեղափոխվել է Հայաստան, ապրել և ստեղծագործել է Գյումրիում։
Ավետովի նախագծով են կառուցվել Գյումրիի բժշկական տեխնիկումը, տեքստիլ կոմբինատի վարչական շենքը, քաղաքային ծննդատունը, կարի գործարանի մանկապարտեզը և բնակելի շենքը, գուլպայի ֆաբրիկայի բնակելի շենքը և այլն։
Մահացել է 1965 թվականի հոկտեմբերի 18-ին Գյումրիում։


== Ծանոթագրություններ ==
Տառադարձություն

Տառադարձություն, որևէ լեզվի բառերի արտասանության գրանցումը մեկ այլ լեզվի այբուբենով կամ ընդունված պայմանական նշաններով։ Տարբերում են գիտական և գործնական տառադարձություն։ Առաջինն իր բնույթով միջազգային է և կիրառվում է գիտական ամսագրերում, գրքերում, իսկ երկրորդը՝ ազգային է, այսինքն՝ հիմնված է տվյալ լեզվի այբուբենի վրա, առանց լրացուցիչ նշանների կամ նոր տառերի օգտագործման գործածվում է գեղարվեստական գրքերում, լրագրերում, ամսագրերում այլ լեզուների անձնանունների, տեղանունների և չթարգմանվող իրակությունների (ռեալիա) տառադարձման համար։ Գիտական տառադարձություն լինում է՝ 1․ հնչյունային կամ նեղ, որի դեպքում տրվում է բառի ըստ հնարավորին ճշգրիտ արտասանությունը, ընդ որում նշվում են շեշտը և հնչույթների դիրքային տարբերությունները, և 2․ հնչույթային կամ լայն, որով տրվում է բառի հնչույթային կազմը։ Հնչյունային տառադարձություն նըշվում է քառակուսի, հնչույթայինը՝ շեղ փակագծերով։ Հնչյունային տառադարձությամբ ատյան բառը կունենա at‘yan, հնչույթային տառադարձությամբ՝ atyan տեսքը։ Սովորաբար տառադարձության հիմքում ընկած է որևէ տարածված լեզվի, ավելի հաճախ՝ լատինական այբուբենը։ Հայերենի գիտությունների տառադարձության համակարգը մշակել է Հ․ Հյուբշմանը՝ լատինական, այբուբենի հիման վրա, դիակրիտիկ նշանների հավելումով, այնուհետև այն կատարելագործել են Ա․ Մեյեն և Է. Բենվենիստը [Հյուբշման-Մեյե-Բենվենիստի (ՀՄԲ) համակարգ]։ Ասոցիացիայի (ՄՏԱ) մշակած գիտական՝ հայերենին հարմարեցված։ Այսպես, օրինակ, հայերեն Քոչար ազգանունը գիտական տառադարձությամբ կլինի՝ ՏՄԲ-ով՝ K‘ocar, ՄՏԱ-ով՝ Khotshar, գործնական տառադարձությամբ այն կլինի՝ ռուսերեն Кочар, անգլերեն Kochar, ֆրանսերեն Kotchar, գերմաներեն Kotschar, իտալերեն Khotchar։ Տառադարձություն պետք է տարբերել գրադարձությունից, որի դեպքում նկատի է առնվում բառի գրությունը և ոչ թե արտասանությունը (օրինակ, Մկրտիչ բառի տառադարձումը կլինի МэкэгШ, իսկ գրադարձումը՝ Mkr- tic*)։ Հայերենի բարբառների հնչյունները ճիշտ գրանցելու նպատակով Աճառյանը մշակել է բարբառագիտական տառադարձություն, որ հիմնված է հայերեն այբուբենի վրա 4 լրացուցիչ նշանների օգտագործմամբ։ Այսպես, ա նշանակում է առաջնային ստորին բարձրացման ձայնավոր, ա․՝ առաջնային վերին բարձրացման շրթնայնաոցած ձայնավոր, ա՝ շրթնայնացած ա․ բ, գ՝, դ՝՜ արտահայտում են շնչեղացած բ, Գ․ Դ- Գյ, Կ1» Ք]4 քմայնացած գ, կ, ք․ կ՝ կոկորդային խուլ պայթական։
Գրատալոպս

Գրատալոպս (կատ.՝ Gratallops), մունիցիպալիտետ Կատալոնիայում։ Գտնցում է Տառագոնիա պրովինցիայում, Կատալոնիա ինքնավար համայքնի կազմում։
Տարածքը կազմում է 13,5 կմ²։ Բնակչությունը՝ 263 մարդ։


== Գինեգործակա Գրատալոպս ==
Álvaro Palacios
Arrels del Priorat
Blai Ferré Just
Bodegas B.G.
Buil i Giné
Celler Cecilio
Celler Costers del Ros
Celler de l'Abadia
Celler Devinssi
Cellers Ripoll Sans
Clos Figueras
Clos i Terrasses
Clos Mogador
Costers del Siurana
Francisca Vicent Robert
Celler Mas Basté
Mas Igneus
Masdeu i Campos
Meritxell Pallejà
Saó del Coster
Spectacle Vins
Viñedos de Ithaca
Vinícola del Priorat


== Արտաքին հղումներ ==
Պաշտոնական էջ
[1]
Важная туристическая информация о Гратальопсе на Туристическом портале Приората
Общая информация Archived 2007-07-03 at the Wayback Machine.
Общая информация
Гратальопский "трамвай" Archived 2007-04-18 at the Wayback Machine.
Դուսի Սենտ Մարգերիտ

Դուսի Սենտ Մարգերիտ (ֆր.՝ Ducy-Sainte-Marguerite), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 143 մարդ, բնակչության խտությունը` 39.61 մարդ/կմ²։ Բնակավայրը զբաղեցնում է 3.61 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 93 աշխատունակ (15-64 տարեկան)  բնակիչ, որոնցից ակտիվ էին 70-ը, իսկ ոչ ակտիվները` 23։ Ակտիվության ցուցանիշը կազմում է 75,3 %։ 70 աշխատունակ մարդկանցից աշխատել է 65 անձ (32 տղամարդ և 33 կին)։ Գործազուրկ են եղել 5 անձ (3 տղամարդ և 2 կին)։ 23 անաշխատունակներից 9-ը եղել են աշակերտներ կամ ուսանողներ, 8-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
50 Words for Snow

50 Words for Snow, բրիտանացի Քեյթ Բուշի 10-րդ ստուդիային ալբոմը, որ թողարկվել է 2011 թվականին։ Երկրորդ ալբոմն է, որ ստեղծվել է իրենց սեփական լեյբլում՝ Fish People-ում։ Բուշ ալբոմի ստեղծումից վեցտարյա դադարից հետո առաջին անգամ խումբը ստեղծեց լիովին նոր ոճով ալբոմ։ Ալբոմը գրավում էր 5-րդ հորիզոնականը Մեծ Բրիտանիայի ալբոմների վարկանշային աղյուսակում, ինչի շնորհիվ Քեյ Բուշը դարձավ կատարողներից միակը, ում ալբոմները հայտնվում էին ազգային վարկանշային աղյուսակներում տասնամյակներ շարունակ։


== Ծանոթագրություններ ==
Ծոփքի թագավորություն

Ծոփքի թագավորություն (հին հունարեն՝ Σωφηνή), պետություն Հայկական Լեռնաշխարհում մ.թ.ա. 331 - մ.թ.ա. 94 թվականներին։ Թագավորությունն անկախացավ Ալեքսանդր Մակեդոնացու արշավանքներից հետո և դադարեց գոյություն ունենալուց, երբ մ.թ.ա. 94 Տիգրան Մեծն այն վերամիավորեց Մեծ Հայքի հետ, թեև փորձեր եղան հռոմեացիների կողմից վերականգնել այն։ Այնտեղ իշխում էին Երվանդունիների արքայատոհմի կրտսեր ճյուղը։
Ստարի Ստան

Ստարի Ստան (ռուս.՝ Старый Стан), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուանյանսիի գավառ

Գուանյանսիի գավառ (պորտ.՝ Microrregião de Guanhães) գավառ Բրազիլիայում, մտնում է Մինաս Ժերայս նահանգի մեջ։ Մտնում է Մինաս Ժերայս նահանգի հարավային և հարավարևմտյան մարզի մեջ։ Բնակչությունը կազմում է 127 945  մարդ 2006 թվականի տվյալով։ Զբաղեցված տարածքը 5781,503  կմ²։ Բնակչության խտությունը 22,1  մարդ/կմ²։


== Վիճակագրություն ==
Համախառն ներքին արտադրանքը կազմել է 414 821 189,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 233,12 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,689


== Գավառի կազմ ==
Գավառի կազմի մեջ են մտնում հետևյալ համայնքները.

Բրաունաս
Կարմեզիա
Պատերազմի դեմքը

«Պատերազմի դեմքը» (իսպ.՝ La Cara de la Guerra), իսպանացի նկարիչ Սալվադոր Դալիի նկարը, որն արվել է 1940 թվականին։ Գտնվում է Ռոտերդամի Բոյմանս վան Բյոնինգենի թանգարանում։


== Պատմություն ==
Նկարն արվել է Միացյալ Նահանգներում, որտեղ նկարիչն ապրել է ութ տարի, և հասել իր համաշխարհային փառքի և հաջողության գագաթնակետին։ Նկարի սյուժեն ոչ սովորական է, պարզունակ, Դալին օգտագործել է սիմվոլիզմի միջոցներ, այլ ոչ թե «պարանոիդալ-կրիտիկական մեթոդը»։ Կտավում պատկերված է գանգի նման գլուխ, որը շրջապատված է երկարավուն ֆշշացող օձերով. նրա երեք անցքերից յուրաքանչյուրում (աչքի վարդակներ և բերանի խոռոչ) կա մեկ գանգ, որոնցից յուրաքանչյուրն այս գանգերում լցված է գանգերով և գանգերով, որպեսզի գլուխը «լցված լինի անվերջ մահով»։
Ստորին աջ անկյունում կարելի է տեսնել Սալվադոր Դալիի ձեռքի հետքը։


== Ծանոթագրություններ ==


== Արտաքին հղումներ ==
«Պատերազմի դեմքը» Սալվադոր Դալիի աշխատանքների պատկերասրահում(անգլ.)
Թուսենհաուզեն

Թուսենհաուզեն (գերմ.՝ Tussenhausen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 2969 մարդ (դեկտեմբերի 31, 2010)։ Զբաղեցնում է 41,79 կմ² մակերես։ Պաշտոնական կոդ՝ 09 7 78 204։


== Ծանոթագրություններ ==


== Արտաքին հղումներ ==
Պաշտոնական կայք
Հեռակա կրթություն

Հեռակա կրթություն, առանց աշխատանքային (կամ այլ) գործունեությունից կտրվելու բարձրագույն և միջնակարգ մասնագիտական կրթությամբ մասնագետների պատրաստման ու որակավորման, ինչպես նաև ընդհանուր միջնակարգ կրթություն ստանալու ձևերից մեկը։ Հեռակա կրթության ուսուցման հիմնական ձևը ուսանողների (սովորողների) ինքնուրույն աշխատանքն է։ 
Հեռակա ուսուցումն առկա է բազմաթիվ երկրներում։ Հեռակա կրթության գծով Միջազգային խորհուրդը (հսկում է ՅՈԻՆԵՍԿՕ-ն) կազմակերպում է միջազգային կոնֆերանսներ։ 
Հեռակա կրթությունը Հայաստանում սկիզբ է առել 1930 թվականի հունվարից, երբ Երևանի համալսարանի մանկավարժական ֆակուլտետին կից բացվել են հեռակա բարձրագույն մանկավարժական դասընթացներ։ Նույն տարվանից այդ դասընթացները տեղափոխվել և գործել են հայկական մանկավարժական ինստիտուտին կից և շուտով դարձել հեռակա բաժին, 1943 թվականից՝ Հայկական հեռակա մանկավարժական ինստիտուտ։
Ըստ Հայկական սովետական հանրագիտարանի, 1978 թվականին հեռակա բաժիններ են գործել 10 բուհում (41 մասնագիտությունների գծով) և 39 միջնակարգ մասնագիտական ուսումնական հաստատություններում (86 մասնագիտությունների գծով)։ 1977-1978 ուսումնական տարում բուհերի հեռակա բաժիններ են ընդունվել 1574, միջնակարգ մասնագիտական ուսումնական հաստատություններ՝ 2715 մարդ։ Հայկական բարձրագույն ուսումնական  11 հաստատություններում գործել է նաև հեռակա ասպիրանտուրա։
Լիտո Կրուզ

Լիտո Կրուզ (իսպ.՝ Lito Cruz, մայիսի 14, 1941(1941-05-14), Berisso, Բուենոս Այրես, Արգենտինա - դեկտեմբերի 19, 2017(2017-12-19), Բուենոս Այրես, Արգենտինա), արգենտինացի բեմական ռեժիսոր, թատերագիր և դերասան։ Ծնվել է Արգենտինայի Բերիսո քաղաքում։ Կարիերան սկսել է 1968 թվականին։ Իր կարիերայի ընթացքում նա արժանացել է Martín Fierro Awards մրցանակի երկու անգամ` 2011 և 2014 թվականներին։ Հայտնի է դարձել El elegido և Solamente vos ներկայացումներում խաղացած իր դերերով։
Կրուզը նշանակվել է Ազգային թատրոնի գեղարվեստական ղեկավար 1995 թվականին և օգտագործել է այս պաշտոնը Կոնգրեսին 1998 թվականին «Ազգային թատրոնի մասին» օրենքը ընդունել ստիպելու համար»։
Օրենքի նախագիծը օգնել է պայքարել բեմերը քանդելու դեմ և երաշխավորել է տարեկան սուբսիդավորումներ արվեստի համար։
Կրուզը եղել է Sueños de milongueros մյուզիքլի հեղինակն և պրոդյուսերը 2009 թվականին. մյուզիքլը գրվել է որպես հարգանքի նշան` ուղղված հեղինակներ Խորխե Լուիս Բորխեսին, Ալեխանդրո Դոլինային և ծաղրանկարիչ և երգիծաբան Ռոբերտո Ֆոնտանարոսային։
Կրուզը մահացել է Բուենոս Այրեսում, 2017 թվականի դեկտեմբերի 19-ին, 76 տարեկան հասակում, սրտի կաթվածից։


== Ծանոթագրություններ ==


== Արտաքին հղումներ ==
http://www.litocruz.com.ar/ Լիտո Կրուզ. պաշտոնական կայք
Ստորին Պերենգա (Կուբենայի վտակ)

Ստորին Պերենգա (ռուս.՝ Нижняя Печеньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի աջ ափում՝ 237 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005412
Հիդրոլոգիական ուսումնասիրությունների կոդը - 103000541
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանուչեի մզկիթ

Մանուչեի մզկիթ (թուրքերեն՝ Ebul Manucehr Camii), միջնադարյան ճարտարապետական հուշարձան Թուրքիայի Անի քաղաքի հարավային մասում, Ախուրյան գետի ձորեզերքին։ Կառուցվել է Բագրատունիների օրոք՝ 10-11-րդ դարերում՝ որպես քաղաքային մաքսատան կամ պահակատան շենք։
Գրկ. Հարությունյան Վ., Անի քաղաքը, Ե„ 1964, էջ 79-80։ Орбели И., Краткий путеводитель по городищу Ани, СПБ, 1910, с. 5-7.


== Ճարտարապետություն ==
Անիի նոր տերերը՝ Շաղդադյանները, 1072 թվականին շենքի հյուսիսային անկյունի հին աշտարակի տեղում կառուցել են ութանիստ, ներսից պտուտակաձև աստիճաններով մինարե և, նորոգելով շենքի վերին հարկը, այն հարմարեցրել են մզկիթի։ Վերին հարկը ընդարձակ (28x33 մ) դահլիճ է, ուր երկու շարքով դասավորված սյուները (յուրաքանչյուրում՝ երեքական) տարածությունը բաժանում են երեք երկայնական մասերի։ Դահլիճն առատ լուսավորված է դեպի Ախուրյանի ձորը բացվող չորս պատուհաններով, ինչպես և ծածկի երդիկներով։
Հարկերը միմյանց, ինչպես և Անիի Պարոնի պալատում, կապված են միջհարկային թաղածածկի մեջ թողնված անցքի միջոցով, ուր դրված էր սանդուղքը։


== Ծանոթագրություններ ==


== Գրականություն ==
Հարությունյան Վ․, Անի քաղաքը, Երևան, 1964, էջ 79-80
Орбели И., Краткий путеводитель по городищу Ани, СПБ, 1910, с. 5-7.
Ֆուտբոլի Անգլիայի գավաթ 1967-68

Ֆուտբոլի Անգլիայի գավաթ 1967-68 (անգլ.՝ 1967-68 FA Cup), Ֆուտբոլի Անգլիայի գավաթի 87-րդ խաղարկությունն է, որում հաղթեց «Վեստ Բրոմվիչ Ալբիոն» ֆուտբոլային ակումբը։


== Եզրափակիչ ==
Առուաիա

Առուաիա (էստ․՝ Aruaia), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարաբաղչե (Ջանիկի գավառ)

Անվան այլ կիրառումների համար տե՛ս՝ Կարաբաղչե (այլ կիրառումներ)Կարաբաղչե, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==